text: Nikotintyggegummi fra Vejle skal indtage det indiske marked
  26 september 2016 kl. 15.54
  Fertin Pharma, der er en af verdens førende producenter af nikotintyggegummi, satser nu stort på det indiske marked.
  Både herhjemme, i Europa og USA kender de godt det lille stykke tyggegummi med den store effekt for rygere på afvænning, nu satser Fertin Pharma i Vejle, som producerer nikotintyggegummi, også på at hjælpe tobakstrængende indere.
  Rygeafvænning har hidtil været forbeholdt vesten, men nu begynder både  Kina og Indien at indføre skrappere tobakslovgivning og på den anden side af det, følger et kæmpe marked for nikotintyggegummi. 
  I Indien er der potentiel 300 millioner indere, der i nær fremtid skal kvitte tobakken. Til sammenligning har Fertin 42 millioner brugere i USA, så det er et kæmpe marked Fertin nu bevæger sig ind på.
  Fertin Pharma er godt forberedt på udviklingen. De byggede i 2012 et forskningscenter i Mombai og sidste år også en fabrik, der kan producere nikotintyggegummiet.
  Fakta
  Fertin Pharma i Vejle er en af verdens førende producenter af medicinsk tyggegummi.Virksomheden har 550 ansatte og omsatte sidste år for 800 millioner kroner.Med det nye marked i Indien forventer CEO Søren Birn, at virksomheden vil vokse endnu mere.
  Du kan komme med ind på fabrikken -  der hvor andre normalt ikke har adgang - for vi tager i dag " Med På Job" på Vejle virksomheden Fertin Pharma.
  Det er kl 19.55 eller 22.40 på TV SYD+ - du kan også se det her.
  